*Αθήνα, 7/5/2018*

 *Αριθ. Πρωτ.: 125*

*Προς*

*Όλα τα Σωματεία*

*Της Ο.Φ.Ο.Ε.Σ.Ε.*

***ΕΓΚΥΚΛΙΟΣ 7/2018***

*Κυρία/ε Πρόεδρε,*

 *Η Ομοσπονδία, στην συνεδρίαση του Δ.Σ. της, στις 25.04.2018, αποφάσισε να γιορτάσει την «****Παγκόσμια Ημέρα Περιβάλλοντος****» την* ***10η Ιουνίου 2018, ημέρα Κυριακή,*** *στον χώρο της θερινής κατασκήνωσης του Σωματείου της «ΕΝΩΣΗ ΟΡΕΙΒΑΤΩΝ ΦΥΣΙΟΛΑΤΡΩΝ (Ε.Ο.Φ.)» στο Μάτι Αττικής.*

 *Ο μέγιστος αριθμός μελών για κάθε Σωματείο που θέλει να συμμετέχει στον εορτασμό, θα είναι μέχρι 10 άτομα. Παρακαλούμε να μας ενημερώσετε με έγγραφο ή τηλεφωνικά. Η καταληκτική ημερομηνία δηλώσεων συμμετοχών θα είναι την 31.05.2018. Η αναχώρηση θα γίνει την 10η Ιουνίου 2018 στις 09.00΄ ακριβώς από την οδό Σταδίου στην πλατεία Κλαυθμώνος. Η επιστροφή θα γίνει στις 15.30΄ από το Μάτι Αττικής. Κατά τη διάρκεια της γιορτής θα προσφερθεί πιάτο και κρασί στους συμμετέχοντες.*

 *Δυστυχώς, με μεγάλη λύπη μας, λόγω σοβαρών οικονομικών δυσχερειών, είναι αδύνατον να ενισχύσουμε οικονομικά την πληρωμή μεταφορικού μέσου, για τα Σωματεία μας εκτός περιοχής Αττικής, όπως παλιότερα.*

 *Το Δ.Σ. της Ομοσπονδίας, θα αποστείλει την σχετική ομιλία για την ημέρα, σε όλα τα Σωματεία της, η οποία και μπορεί να διαβαστεί σε κάποια συγκέντρωση των μελών σας.*

*Με φυσιολατρικούς χαιρετισμούς*

*Για το Δ.Σ.*

|  |  |
| --- | --- |
|  *Ο Πρόεδρος* |  *Ο Γενικός Γραμματέας* |
|  |  |
|  |  |
| *Βασίλης Ε. Κατσαντώνης* |  *Δημήτριος Σ. Παγουλάτος* |